Diari Oficial de la Generalitat Valenciana


Sumari del DOGV 5358, del 02-10-2006 (2006/11891)

RESOLUCIÓ de 26 de setembre de 2006, per la qual es dicten normes de protecció davant la malaltia de la llengua blava a la Comunitat Valenciana.
------------------------------------------------------------------------------------------------------------------------------------------------

### Dades del document

Número de DOGV
:   5358

Data del DOGV
:   02-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/11593


Data del document
:   26-09-2006

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * malaltia animal
    * oví
    * caprí
    * legislació
    * legislació veterinària
    * boví

RESOLUCIÓ de 26 de setembre de 2006, per la qual es dicten normes de protecció davant la malaltia de la llengua blava a la Comunitat Valenciana. [2006/M11168]  
L'aparició de fogars de llengua blava en alguns països de la Unió Europea, d'un serotip no registrat fins ara a Europa, amb simptomatologia clínica en l'espècie bovina, obri un període d'incertesa quant a la via de transmissió de la malaltia, i aconsella un reforçament de les mesures de control vigents a fi de mantindre l'estatus de lliure de la malaltia de la Comunitat Valenciana, que es dirigisquen fonamentalment a la detecció d'animals afectats i al control de possibles sectors.  
Per això, i d'acord amb la capacitat per a establir mesures sanitàries de salvaguarda que s'establix en l'article 8.1 de la Llei 8/2003, de Sanitat Animal, resolc:  
Els titulars de les explotacions ramaderes que reben animals d'espècies sensibles a la llengua blava, procedents de països de la Unió Europea que han declarat fogars actius de la malaltia, hauran de:  
1. Comunicar l'entrada dels animals en el termini màxim de tres dies, comprovar la correcció de la seua identificació i presentar la documentació sanitària de trasllat.  
2. Realitzar una desinsectació a tota l'explotació des del dia d'arribada dels animals i posteriorment amb periodicitat quinzenal, que es reflectirà com a tractament zoosanitari en el llibre d'explotació.   
3. Per mitjà del veterinari responsable d'explotació, es durà a terme una revisió serològica per a la determinació de llengua blava per mitjà del test ELISA, i s'efectuarà la presa de mostres entre 28 i 32 dies després de l'arribada dels animals.  
El nombre de mostres de cada partida serà suficient per a detectar una prevalença del 20% amb un nivell de confiança del 95%.  
Les mesures contingudes en el punt 2 seran obligatòries igualment per a les explotacions que alberguen animals procedents de zona restringida per llengua blava del territori espanyol.  
Esta resolució estarà en vigor fins al 15 de desembre de 2006.  
La present resolució no posa fi a la via administrativa i contra esta es pot interposar, en el termini d'un mes comptador des de l'endemà de la notificació o publicació, un recurs d'alçada davant del conseller d'Agricultura, Pesca i Alimentació, de conformitat amb les disposicions dels articles 114 a 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 26 de setembre de 2006.. El director general d'Investigació, Desenrotllament i Innovació Agropecuària: Eduardo Primo Millo.